Legal Document

Category: 87

Text:
31. ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ. 092/5/341156 της 18 Ιουν./1  Ιουλ. 1976 (ΦΕΚ Β΄ 866) Περί καθορισμού χρηματικών ορίων ενεργουμένων υπό των Ενόπλων Δυνάμεων Προμηθειών. Έχοντες υπ’ όψει: 1.Τας διατάξεις του άρθρ. 50 του Ν.Δ. 721/70 «περί προμηθειών Εργολαβιών και εκτελέσεως εργασιών των Ε.Δ.». 2.Τας διατάξεις του Π.Δ. 142/74 «περί απλουστεύσεως διαδικασιών» αποφασίζομεν: Χρηματικά όρια διαγωνισμών προμηθειών Ενόπλων Δυνάμεων Άρθρον μόνον.–1.Αι προμήθειαι των Ενόπλων Δυνάμεων, αναλόγως των χρηματικών ορίων εκάστης δαπάνης κατ’ είδος ή ομοειδή κατηγορίαν ειδών εχόντων τον αυτόν προμηθευτήν, ενεργούνται ως ακολούθως: α)Άνευ διαγωνισμού, βάσει εγγράφου προσφοράς των προμηθευτών ή και απλής βεβαιώσεως της Επιτροπής, μέχρι του ποσού των 20.000 δραχμών. β)Δια διαγωνισμού, βάσει προφορικών προσφορών αναγραφομένων εν πρακτικώ, εφ’ όσον η συνολική δαπάνη, υπερβαίνει τας 20.000 δραχ. και μέχρις 100.000 δραχμών. γ)Δια Δημοσίου διαγωνισμού, βάσει εγγράφων ενσφραγίστων προσφορών, εφ’ όσον η συνολική δαπάνη υπερβαίνει τας 100.000 δραχμάς. Σελ. 1290,48(δ) Τεύχος 1193 – Σελ. 28